Document ID: 32013R1214

A BIZOTTSÁG 1214/2013/EU VÉGREHAJTÁSI RENDELETE
(2013. november 28.)
egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Saint-Marcellin [OFJ])
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 15. cikke (1) bekezdésére, valamint 52. cikke (2) bekezdésére,
mivel:
(1)
2013. január 3-án hatályba lépett az 1151/2012/EU rendelet. A rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).
(2)
Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában Franciaország kérelmét (3) a „Saint-Marcellin” elnevezés bejegyzésére.
(3)
A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni.
(4)
A francia hatóságok 2010. november 12-én beérkezett levelükben értesítették a Bizottságot arról, hogy a területükön, de az érintett földrajzi területen kívül letelepedett VALCREST vállalat jogszerűen forgalmazta a „Saint-Marcellin” kereskedelmi megnevezéssel rendelkező terméket, mivel ezt az elnevezést több mint öt év óta folyamatosan használja, és erre a nemzeti kifogásolási eljárás során hivatkozott. A fent említett vállalat tehát eleget tett az 510/2006/EK rendelet 13. cikke (3) bekezdésének második albekezdésében meghatározott feltételeknek ahhoz, hogy átmeneti időszakot vehessen igénybe a kereskedelmi megnevezés annak bejegyzését követő jogszerű használatához.
(5)
Az 510/2006/EK rendelet 13. cikke (3) bekezdésének második albekezdésében meghatározott feltételeket az 1151/2012/EU rendelet 15. cikkének (1) bekezdése is tartalmazza.
(6)
Mivel a VALCREST vállalat eleget tesz az 1151/2012/EU rendelet 15. cikkének (1) bekezdésében meghatározott feltételeknek, indokolt egy ötéves átmeneti időszak során engedélyezni számára a „Saint-Marcellin” elnevezés használatát.
(7)
Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,
ELFOGADTA EZT A RENDELETET:
1. cikk
Az e rendelet mellékletében szereplő elnevezés bejegyzésre kerül.
2. cikk
A VALCREST vállalat az e rendelet hatálybalépésétől számított ötéves átmeneti időszakban továbbra is használhatja a „Saint-Marcellin” (OFJ) bejegyzett elnevezést.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. november 28-án.

Labels: 3
18
17